Në bazë të nenit 13, 29 dhe 37 të Ligjit mbi mjedisin jetësor (“Fleta zyrtare e MZ” numër 52/16, 073/19) dhe nenit 38 paragrafi 1 pika 4 e Ligjit mbi vetëqeverisjes lokale (“Fleta Zyrtare e MZ” numër 02/18, 34/19, 38/20), nenit 53 paragrafit 1 pikës 4 të Statutit të Komunës së Tuzit (“Fleta Zyrtare e MZ” numër 24/19, 05/20), Kuvendi i komunës së Tuzit në seancën e mbajtur më 09.06.2020 ka sjellë:

V E N D I M

mbi qasjen në hartimin e Planit lokale të mbrojtjes së mjedisit në Komunën e Tuzit 2020-2024

Neni 1

I qaset hartimit të Planit lokal të mbrojtjes së mjedisit jetësor për Komunën e Tuzit (në tekstin e mëtejmë "PLMM"). Me hartimin e “PLMM” do të kontribuohet në avancimin, mbrojtjen dhe përdorimin e qëndrueshëm të mjedisit në territorin e Komunës së Tuzit. Afati i fundit për hartimin e “PLMM” është 18 muaj.

Neni 2

Hartimi i planit lokal për mbrojtjen e mjedisit për Komunën e Tuzit do të mbështetet në ligjet vendore dhe ndërkombëtare.

- Ligjit mbi mjedisin jetësor (“Fleta Zyrtare e MZ”, nr. 52/16, 073/19, 073/19),

- Ligjit mbi ruajtjen e natyrës (“Fleta Zyrtare e MZ”, nr. 054/16, 18/19)

-Ligjit mbi menaxhimin e mbetjeve ("Fleta zyrtare e Malit të Zi", nr. 064/11, 039/16)

- Planit shtetëror të menaxhimit të mbetjeve në Mal të Zi

- Ligjit mbi ujërat (("Fleta zyrtare e Malit të Zi", nr.. 027/07, ("Fleta zyrtare e Malit të Zi", nr. 073/10, 032/11, 047/11, 048/15, 052/16, 055/16, 002/17, 080/17, 084/18)

- Ligjit mbi mbrojtjen e ajrit ("Fleta zyrtare e Malit të Zi", nr. 025/10, 040/11,043/15, 073/19)

- Ligjit mbi vlerësimin e ndikimit në ambientin jetësor ("Fleta zyrtare e Malit të Zi", nr.. 075/18)

- Ligjit mbi vlerësimin strategjik të ndikimit në ambientin jetësor ("Fleta zyrtare e Malit të Zi", nr. 80/05, 73/10, 40/11, 59/11 dhe 52/16)

- Ligjit mbi mbrojtjen e rrezatimit jonik dhe sigurisë he ("Fleta zyrtare e Malit të Zi", nr. 56/09, 58/09 dhe 40/11, 55/16).

- Ligjit mbi mbrojtjen nga zhurma në ambientin jetësor ("Fleta zyrtare e Malit të Zi", nr. 28/11,01/14 dhe 02/18)

- Ligjit mbi energjetiken ("Fleta zyrtare e Malit të Zi", nr. 05/16 dhe 51/17),

Neni 3

PLMM do ta hartoj ekipi i cili do të jetë i formuar me Aktvendim të posaçëm nga ana e kryetarit të Komunës. Hartimi i PLMM do të jetë e hapur për publikun në të gjitha fazat e hartimit.

Neni 4

PLMM-n e miraton Kuvendi i Komunës së Tuzit në periudhën prej katër vitesh.

Neni 5

Mjetet financiare të nevojshme për hartimin e PLMM – s do të sigurohen nga Buxheti i Komunës së Tuzit, nëpërmjet bashkëpunimit me organizatat e ndryshme vendore dhe ndërkombëtare si dhe nëpërmes bashkëpunimit me OJQ-t.

Neni 6

Ky Vendim hynë në fuqi ditën e tetë nga dita e publikimit në “Fletën Zyrtare të MZ – dispozitat komunale”.

Numër: 02-030/20-5377

Tuz, 09.06.2020

**KUVENDI I KOMUNËS SË TUZIT**

**KRYETARI,**

**Fadil Kajoshaj**